Lidnan aluz om pandud vl 1844 kuti Petrovskoje-lidnuz. Eländpunkt sai lidnan statusan vl 1857 Petrovsk-Port nimenke. Vspäi 1921 lidn sai nügüdläižen nimen Dahadajevan Magomed-Alin-bol'ševikan «Mahač»-psevdoniman mödhe da tegihe Dagestanan avtonomijan pälidnaks. Toine sijaline lidnan Anži-Kala-nimituz sündui tahondan nimespäi (kukhikaz Anži-Ark-mägišt), se om tetab keskaigaspäi, znamoičeb «hel'mesine lidnuz» turkaks.